**СТРАТЕГИЯ**

**НА ЧСУ „ПЕТКО РАЧОВ СЛАВЕЙКОВ“ 2021-2025 г.**

**Визия**

Утвърждаване на ЧСУ „П. Р. Славейков” като конкурентноспособно училище, формиращо у учениците национални и общочовешки добродетели при подготовката им за социализация и реализация.

Усъвършенстване на професионалните умения на педагогическия колектив. Обособяването му като екип от високо отговорни личности, проявяващи толерантност, загриженост и зачитане на човешкото достойнство.

Прилагане на творческо и критично мислене в осъществяване на образователния процес за утвърждаване на младия човек като гражданин на България и света.   
  
Училището се стреми чрез висококвалифицирани педагози да формира знания и личностни умения у учениците за активно взаимодействие със социалната среда, уважение към гражданските права и отговорности, противодействие срещу зачестилите прояви на агресивност и насилие в българското общество.

**Цел**

Издигане и утвърждаване престижа на училището като институция, която осигурява качествено образование и възпитание и дава шанс за пълноценна и социална интеграция на деца в риск и деца със специални образователни потребности.

**Подцели**

* Повишаване качеството на учебно-възпитателната работа.
* Ускорено и ефективно езиково обучение.
* Осигуряване на условия за физическо, психическо, нравствено и социално развитие на подрастващите. Формиране на добродетели и християнски ценности.
* Повишаване квалификацията на учителите.
* Изграждане на образовани личности с възможности за реализация.

**Области на развитие:**

**1.Повишаване на мотивацията за учене и постижения сред учениците.**

1.1. Издигане на качествено ново ниво на подготовката на учениците. Усъвършенстване работата с ученици - както с даровити, така и с ученици с обучителни трудности или ученици, обучавани в друга езикова среда.

1.2. Показване на практическата приложимост на изучаваното учебно съдържание и поставяне на ученика в активна позиция по отношение на знанията и увеличаване на възможностите за осмисляне и разбиране на новото знание.

1.3. Акцентиране върху способностите за самостоятелното получаване на знания и тяхното правилно използване.

**2. Изграждане на общност в училището сред учениците**

2.1. Развиват се уменията на децата да изграждат своя общност в училище, която формира сигурна среда, подкрепя и обогатява училищния живот и дейност.

2.2. Утвърждаване облика на училището и чувството за принадлежност към него от всеки възпитаник.

2.3. Защита личностното достойнство на учениците в синхрон с процесите на демократизация в обществото.

# 3. Развитие на иновативни елементи в учебната програма и съдържание

3.1.Обогатяване на учебната програма и съдържание с компоненти за развитие на ключовите компетенции – комуникативност, кооперативност, умения за критично мислене, креативност и въвеждане на ИТ компетентност.

3.2. Въвеждане на иновативни компоненти в учебната програма за развитие на двигателните умения и култура чрез допълнителни часове по танци и спорт, както и чрез клубове в следобедните занимания по интереси.

3.3.Въвеждане в учебната програма на компонент за интензивна езикова подготовка на децата, съчетана с активни форми на отдих и спорт чрез организиране и провеждане на лагери за спорт и развитие на езиковата компетентност.

3.4.Развитие на уменията за кооперативност и социална отговорност на учениците от различните възрасти чрез включване в проектна дейност и доброволчески инициативи със социална кауза. Всяка година се определят каузите, по които децата ще работят.

3.5.Развитие на моралните качества в характера на учениците в ЧСУ „Петко Р. Славейков“ чрез въвеждане на компоненти за обучение по християнска етика и добродетели за всеки етап на обучение. Въвеждане на програма „Благонравие“ в начален етап на обучение в часовете по християнска етика. Развитие на емоционалната интелигентност на децата във всички сфери – умения за управляване на емоциите и интерперсоналната комуникация.

3.6. Продължаване на процеса на обогатяване и развитие на творческата дейност на учители и ученици чрез прилагане на нови форми и методи на обучение, доказали своята ефективност.

3.7. При въвеждане на иновативни подходи за преподаване и учене да продължи процесът на периодични обучения и проследяване на промяната.

3.8. Участия в национални и училищни конкурси и състезания, извънучилищна и извънучебна дейност като част от образователния процес за всички деца.

4. **Развитие на педагогическия екип и повишаване на компетентността на учителите**

4.1. Подсигуряване на методическа подкрепа и супервизия за учителите 24 часа годишно чрез организирани на периодични методически срещи.

4.2. Подсигуряване на обучения и участие във форми за професионално развитие за учителите минимум 24 часа годишно. Участията могат да бъдат в национални или международни форуми за обучение, семинари или конференции на учители. Провеждане на обучения по теми, заложени в годишния календар за квалификация на учителите чрез вътрешни и външни обучения и лектори.

4.3.Провеждане на годишна методическа среща за целия екип, която да допринася за развитие на общи професионални ценности и екипност, нагласи за обсъждане и търсене на професионални подходи за решаване на възникнали трудности в работата, както и за обсъждане на възможности за развитие на училището и повишаване качеството на обучението на децата.

**5. Изграждане на модерна и функционална база на ЧСУ „Петко Р. Славейков“**

5.1.Обновяване на базата чрез основен ремонт на помещенията и изграждане на класни стаи на открито.

5.2.Изграждане на инвестиционен проект за нова, самостоятелна и функционална база.

Този проект ще даде устойчиво развитие на училището и възможност за повишаване на качеството на предоставяната образователна услуга за децата и техните родители.

5.3.Изграждането на самостоятелна база, в която да се развие спортната дейност и да се увеличат възможностите на училището за здравословен начин на организиране на ежедневието на децата чрез спортни дейности. В новата база се предвижда построяване на спортен комплекс, включващ плувен басейн, спортна зала и спортно игрище за дейности на открито.

**6. Развитие на англо-американска езикова програма в гимназиалния етап на обучение в ЧСУ „Петко Р. Славейков“**

6.1. Развитие на партньорство с Либерти Онлайн Академи във Верджиния, САЩ и трансфериране на учебната програма.

6.2. Изграждане на менторска програма за учениците на ЧСУ „П. Р. Славейков“, които са включени в англо-американската програма за обучение.

6.3. Подсигуряване на стипендии и финансова подкрепа за даровити ученици и ученици с високи образователни постижения за включване в англо-американската програма за обучение.

6.4.Изграждане на партньорство с университетски програми в България, които приемат студенти в хуманитарни специалности като английска филология, философия, история, теология и др. ЧСУ „Петко Р. Славейков“ е гимназия с хуманитарен профил, което дава възможност да се партнира с университетите, които предлагат съответните специалности и по този начин да се развие не само капацитетът на училището и качеството на образование в гимназиален етап, но също да се открият възможности за реализация на учениците при кандидатстване за висше образование.

# 7. Партньорство между родители и училище

* 1. ***Създаване на гостоприемна среда и климат в училище.***

Развитие на възможности за индивидуално посрещане на всяко семейство и родител в училище, предоставяне на пакет с информация и материали за училището, списък с контакти и различните възможности за комуникация, като много ценни са личното отделено време за посрещане и разговор с родителите. Учителите на децата да провеждат лични разговори с родителите за развитието на децата.

Популяризиране на политиката за „Отворени врати“, която дава възможност родителите да посещават отделни часове по желание, както и да участват в провеждането на отделни часове след съгласуване с ръководството и без да се възпрепятства провеждането на учебните занятия.

Изграждане на вътрешна училищна политика за сигурност и добро отношение към децата и между децата в училище. Насърчаване на децата за създаване на етичен кодекс и правила, които да се съблюдават от всички – учители, деца и родители.

* 1. ***Предоставяне на информация за семейството по отношение на развитието на детето и на възможностите за подсигуряване на благоприятна среда за учене.***

Училището се стреми непрекъснато да намира различни начини да гарантира ефективно достигане на информация от училището до родителите, за да може те да се чувстват включени в напредъка на детето им в училище. Това се постига чрез предоставяне на информация за домашните и възможност родителите да проследят и подкрепят тяхното написване. Изпраща се информация до родителите най-малко един път месечно, а при начален етап ежеседмично, което означава един път седмично цялостна информация с работата на децата (техни писмени задачи, рисунки, постижения, изпитни задачи и т.н.).

* 1. ***Създаване на ефективна комуникация между училището и семейството и обратно семейство-училище.***

Това е един от важните индикатори за развитие на партньорството между родителите и училището. Да се използват електронни дневници и други форми на комуникация с родителите, за да получават ежедневна информация за развитието на децата. Да се създаде кутия „Родителски предложения или коментари”, която може да бъде в електронен или друг формат и достъпна за родителите и др. формални и неформални начини за комуникация. Ясен механизъм за комуникация с администрацията на училището, ръководството и учителите.

* 1. ***Увеличаване на знанията и уменията на родителите да подкрепят ученето на децата в семейната среда и в общността като подкрепят тяхната автономност.***

Тук се включват всички възможности за предоставяне на материали и обучения на родителите за това как да възпитават и подкрепят ученето на своите деца. Включване в обучението на децата на задачи и курсови проекти, които те трябва да обсъждат с родителите си, както и възможности за обсъждане с родителите и децата какви са техните цели за обучение и развитие през учебната година и др.

* 1. ***Ангажиране на семействата в планиране на училищните дейности, управление и предоставяне на смислени възможности за доброволчество.***

Създаване на формални и неформални възможности за включване на родителите в управлението на училището, в изготвяне на стратегията му за развитие и в процедурите за взимане на решения за подобряване и развитие на училището. Това може да се случи чрез създаване на учителско-родителски общности, настоятелства, обществени съвети и др. Създаване на възможности за връзки и общуване между родителите, както и гарантиране достъпа и участието на всички родители до неформалните и формални механизми за участие в управлението и взимането на решения в училището.

* 1. ***Свързване на учениците и семействата с ресурсите в общността, които подкрепят ученето и благосъстоянието на децата.***

Тук се включва изграждането на партньорства между училището и общността, които да подкрепят ученето и добруването на децата. Информират се родителите за всички допълнителни услуги и възможности да се подкрепят децата и да се развиват техните таланти и умения. Създават се връзки и проекти с местни професионални общности, за да се подкрепят по-големите деца в тяхното професионално търсене и учене, както и да се улесни процесът на усвояване на нови знания при по-малките деца.

* 1. **Подкрепа на родителите за възпитанието на децата.**

Ежегодно да се провеждат вътрешни или външни обучения за родителите в начален етап по теми, свързани с кризите в детското развитие, превенция на насилието, моралното възпитание на децата и др.

* 1. **Развитие на** **Обществен съвет като ресурс за партньорство с родителите по ключови въпроси от развитието на училището.**

Подкрепа на дейността на обществения съвет и на родителски инициативи, които водят към въвеждане на иновативни подходи в обучението на децата и подобряване на образованието на деца, съгласно ценностите на училището.

Ежегодна дейност за оценка на родителската удовлетвореност от обучението и възпитанието на децата в училището. Създаване на възможности за обсъждания и дебати за развитие и подобряване на качеството на образование на децата.

**8. Мониторинг и оценка на качеството**

***8.1.Вътрешен мониторинг на качеството на обучение:***

1. Провеждане на дейности, насочени към оценка на качеството чрез анкети в края на учебната година. Анкетите обхващат всички родители от начален до гимназиален етап.
2. Изготвяне на анализ на постиженията на децата и индивидуалния напредък на всяко дете в училището. Анализът се прави минимум два пъти в годината и се разглежда от педагогическия екип с цел да се изгради стратегия за подкрепа и консултации с децата за постигане на по-добри резултати и изграждане на увереност за справяне с учебния материал.
3. Провеждане на анкета с учениците, която да дава възможност децата да споделят своята гледна точка, удовлетвореност и трудности, които срещат в учебния процес и престоя им в училищната среда.
4. Създаване на учителско портфолио, както и атестации на учителите с цел да се валидира и насърчи добрият опит, както и да се формулират насоки за развитие на учителския екип.
5. Насърчаване на децата с високи постижения в ЧСУ „П. Р. Славейков“ чрез грамоти, награди и включване в други дейности като лагери, екскурзии и т.н.

***8.2.Външен мониторинг***

1. Създаване на възможности за участие на учениците във външни конкурси и състезания, в които могат да се оценяват резултатите и постиженията на децата на национално и регионално ниво. Оценява се не само броят на децата, които участват във външни конкурси и състезания, а също и постигнатите резултати.
2. Проследяване на резултатите от НВО в 4. и 7., 10 и 12. клас в класации с други училища на национално и регионално ниво.